ເຈົ້າຟ້າຊາຍແຫ່ງຍີ່ປຸ່ນ ສະເດັດປະພາດ ສປປ ລາວ
ຂ່າວສຳຄັນອື່ນໆ: ທ່ານໂອບາມາ ໄດ້ພົບປະ ກັບທ່ານເນຕານຍາຮູ ທີ່ທຳນຽບຂາວ; ກອງປະຊຸມ ຍຸທສາດ ສະຫະຣັດ-ປາກິສຖານ ໄຂຂຶ້ນທີ່ວໍຊິງຕັນ; ການດຳເນີນຄະດີ ຄະນ
ປະທານາ ທິບໍດີ ສະຫະຣັດ ທ່ານ BARACK OBAMA ໄດ້ພົບປະກັບນາຍົກຣັຖມຸນຕຣີອິສຣາແອລທ່ານ BENJAMIN NETANYAHU ທີ່ທຳນຽບຂາວໃນວັນອັງຄານວານນີ້ ໃນການເຈຣະຈາຫາຣືທີ່ມີ ການເຜີຍແຜ່ຂ່າວໃນລະດັບຕຳແບບຜິດປົກກະ ຕິຂະນະທີ່ປະເທດພັນທະມິດທັງ 2 ພະຍາຍາມ ຊອກຫາຊ່ອງທາງແກ້ໄຂບັນຫາຂັດແຍ້ງ ກ່ຽວກັບ ແຜນການປຸກເຮືອນໃໝ່ ຂອງອິສຣາແອລໃສ່ເຂດກຳຕາເວັນອອກ ຂອງນະຄອນເຈຣູຊາແລັມ ເຈົ້າໜ້າທີ່ສະຫະຣັດ ກ່າວວ່າທຳອິດທ່ານ OBAMA ໄດ້ພົບປະກັບທ່ານ NETANYAHU ທີ່ຫ້ອງທຳງານ OVAL OFFICEຂອງທ່ານ ເປັນເວລາຊົ່ວໂມງເຄິ່ງ ກ່ອນຈະກັບໄປຍັງທີ່ພັກ ສ່ວນໂຕໂດຍປ່ອຍໃຫ້ ຜູ້ນຳຂອງອິສຣາແອລ ໄດ້ປຶກສາຫາຣື ກັບຄະນະທີ່ປຶກສາຂອງທ່ານ ເຈົ້າໜ້າທີ່ເວົ້າວ່າ ປະທານາທິບໍດີ OBAMA ໄດ້ກັບຄືນ ໄປພົບກັບທ່ານ NETANYAHUຕື່ມອີກ ເປັນຄັ້ງ ທີ 2 ທີ່ຫ້ອງການຂອງທ່ານ ເປັນເວລາ 35 ນາທີ ທຳນຽບຂາວບໍ່ໄດ້ ອອກຖແລງຂ່າວໃດໆ ລຸນຫລັງການພົບປະກັນ ແລະບໍ່ໃຫ້ພວກມືກ້ອງໄປຖ່າຍຮູບ ໃນລະ ຫວ່າງ ການສົນທະນາຫາຣື ຊຶ່ງເປັນບາດກ້າວ ທີ່ຜິດປົກກະຕິສຳລັບການຢ້ຽມຢາມ ຂອງ ປະເທດພັນທະມິດທີ່ສຳຄັນຂອງສະຫະຣັດ ການເຈຣະຈາ ລະດັບຣັຖມຸນຕຣີ ໃນດ້ານຍຸທສາດລະຫວ່າງ ສະຫະຣັດກັບປາກິສຖານຄັ້ງທຳອິດ ເລີ້ມຂຶ້ນ ທີ່ນະຄອນຫຼວງວໍຊິງຕັນໃນວັນພຸດມື້ນີ້ ໂດຍ ທີ່ປາກິສຖານຫວັງວ່າຈະມີການປ່ຽນແປງຂັ້ນ ພື້ນຖານໃນຄວາມສັມພັນລະຫວ່າງປະເທດ ທັງສອງແລະຝ່າຍສະຫະຣັດ ເອົາທ່າທີແບບ ລະມັດລະວັງ ການເຈຣະຈາຫາຣືເປັນເວລາ 2 ມື້ ຈັດຂຶ້ນພາຍໃຕ້ການເປັນປະທານຮ່ວມ ຂອງຣັຖມຸນຕຣີ ການຕ່າງປະເທດສະຫະຣັດ ທ່ານນາງ HILLARYCLINTON ແລະຣັຖ ມຸນຕຣີການຕ່າງປະເທດ ປາກິສຖານ ທ່ານ SHAH MEHMOOD QURESHI ນອກ ນັ້ນແລ້ວ ເຂົ້າຮ່ວມໃນກອງປະຊຸມຄັ້ງນີ້ ຍັງມີ ເຈົ້າໜ້າທີ່ ອະວຸໂສໃນດ້ານປ້ອງກັນປະເທດ ແລະພວກນາຍທະຫານ ຂອງທັງສອງຝ່າຍ ຮວມທັງ ຜູ້ບັນຊາການທະຫານສູງສຸດ ຂອງປາກິສຖານ ແລະນາຍທະຫານ ຊັ້ນສູງສຸດ ຂອງສະຫະຣັດ ເປັນທີ່ຄາດກັນວ່າ ທັງສອງຝ່າຍ ຈະໄດ້ສົນທະນາຫາຣື ກ່ຽວກັບບັນຫາ ຕ່າງໆໃນຂອບເຂດທີ່ກວ້າງຂວາງ ຮວມທັງການຂຍາຍ ການຮ່ວມມື ທາງດ້ານເສຖກິດ ແລະດ້ານທະຫານແລະການຮ້ອງຂໍ ຄວາມຊ່ອຍເຫລືອເພີ້ມຕື່ມ ເພື່ອຍຸຕິບັນຫາ ການ ຂາດແຄນນຳແລະພະລັງງານ ທະນາຍຄວາມ ຂອງ ຜູ້ບໍຣິຫານຄົນນຶ່ງ ໃນຈຳນວນທັງໝົດ 4 ຄົນ ຂອງບໍຣິສັດບໍ່ແຮ່ RIO TINTOທີ່ຖືກກ່າວ ຫາວ່າ ຮັບເງິນສິນບົນແລະທຳການຈາຣະກັມ ທາງດ້ານການຄ້າຢູ່ຈີນນັ້ນກ່າວວ່າ ການດຳ ເນີນຄະດີຜູ້ບໍຣິຫານທັງ 4 ໄດ້ສິ້ນສຸດລົງແລ້ວ ຊາວອອສເຕຣເລັຽຄົນນຶ່ງແລະຊາວຈີນ 3 ຄົນ ໄດ້ຖືກນຳໂຕຂຶ້ນສານ ທີ່ນະຄອນຊຽງໄຮ້ໃນ ມື້ວັນຈັນຜ່ານມາ ທະນາຍຄວາມເວົ້າວ່າ ຍັງ ບໍ່ທັນມີການອອກ ຄຳພິພາກສາເທື່ອໃນຕອນ ທ້າຍ ຂອງການດຳເນີນຄະດີ ໃນວັນພຸດ ມື້ນີ້ ຊຶ່ງເວົ້າເຖິງເຣື່ອງ ຂໍ້ຫາລັກຂະໂມຍຄວາມລັບ ທາງດ້ານການຄ້ານັ້ນ ພວກຜູ້ຊາຍທັງ 4 ໄດ້ ຖືກຈັບໃນເດືອນກໍຣະກົດປີກາຍ ໃນລະຫວ່າງ ການເຈຣະຈາ ກ່ຽວກັບຣາຄາແຮ່ເຫລັກກັບໂຮງງານເຫລັກກ້າທີ່ໃຫຍ່ໆຂອງຈີນ ຜູ້ບໍຣິຫານ ທັງ 4 ໄດ້ຍອມຮັບຜິດໃນຂໍ້ຫາຮັບເງິນສິນບົນ ຈາກບໍຣິສັດເຫລັກກ້າຂອງຈີນ ແຕ່ໄດ້ໂຕ້ ແຍ້ງກ່ຽວກັບຈຳນວນເງິນ ທີ່ພົວພັນນຳ ນອກນັ້ນ ຍັງມີລາຍງານວ່າ ຄົນນຶ່ງໃນນັ້ນໄດ້ຍອມຮັບຜິດ ຕໍ່ຂໍ້ຫາ ລັກຂະໂມຍຄວາມລັບ ທາງການຄ້າ ແຕ່ຍັງບໍ່ຮູ້ຈັກວ່າແມ່ນຜູ້ໃດ RIO TINTO ເປັນບໍຣິສັດບໍ່ແຮ່ ຂອງອັງກິດອອສເຕຣເລັຽທີ່ຮວມຢູ່ໃນພວກບໍຣິສັດ ທີ່ສົ່ງອອກແຮ່ເຫລັກ ຫລາຍທີ່ສຸດໃນໂລກແລະຈີນເປັນປະເທດ ທີ່ມີອຸສາຫະກັມ ເຫລັກກ້າ ໃຫຍ່ທີ່ສຸດໃນໂລກ ໂຄສົກຄົນນຶ່ງຂອງກະຊວງ ການຕ່າງປະເທດສະຫະຣັດກ່າວ ໃນວັນອັງຄານ ວານນີ້ວ່າ ສະຫະຣັດຈະພິຈາ ຣະນາ ກ່ຽວກັບການຈັດສົ່ງ ການຊ່ອຍເຫລືອ ທາງດ້ານອາຫານການກິນໄປໃຫ້ເກົາຫຼີເໜືອ ຄືນໃໝ່ ຖ້າປະເທດຄອມມູນິສເກົາຫລີເໜືອຈະ ຮັບເອົາການຊ່ອຍເຫລືອດັ່ງກ່າວ ທ່ານ P J CROWLEY ໂຄສົກກະຊວງ ການຕ່າງປະ ເທດສະຫະຣັດໄດ້ບອກພວກນັກຂ່າວເຊັ່ນນັ້ນ ໃນວັນອັງຄານ ວານນີ້ ໃນການຕອບຄຳຖາມກ່ຽວກັບເຣື່ອງນີ້ ທ່ານເວົ້າວ່າ ຖ້າສະຫະຣັດ ຫາກເລີ້ມໃຫ້ການຊ່ອຍເຫລືອຄືນໃໝ່ ສະຫະຣັດ ກໍຈະພະຍາຍາມ ເຮັດໃຫ້ເປັນທີ່ແນ່ໃຈວ່າອາຫານທີ່ສົ່ງໄປຊ່ວຍເຫລືອນັ້ນ ຈະຕົກໄປຮອດໄປເຖິງ ຊາວເກົາຫລີເໜືອແທ້ໆແທນທີ່ຈະຖືກສົ່ງໄປໃຫ້ກຸ່ມອື່ນໆ ເຊັ່ນ ພວກທະຫານ ດັ່ງນີ້ເປັນຕົ້ນ ຄຳຖາມກ່ຽວກັບເຣື່ອງເກົາຫລີເໜືອ ໄດ້ມີຂຶ້ນ ຂະນະທີ່ ອະດີດປະທານາທິບໍດີ ສະຫະຣັດທ່ານ JIMMY CARTER ເດີນທາງໄປຢ້ຽມຢາມ ເກົາຫລີໃຕ້ ທ່ານໄດ້ຮຽກຮ້ອງໃຫ້ຢຸດເຊົາ ການລົງໂທດ ຂອງສະຫະປະຊາຊາດ ຕໍ່ ເກົາຫລີເໜືອ ໂດຍເວົ້າວ່າການລົງໂທດເຫລົ່ານີ້ ໄດ້ເຮັດໃຫ້ ຊາວເກົາຫລີເໜືອ ຕົກ ຢູ່ໃນອັນຕະລາຍ ເຈົ້າຟ້າຊາຍ AKISHINO ໂອຣົດອົງທີ່ສອງຂອງເຈົ້າຈັກກະພັດ AKIHI TO ແຫ່ງຍີ່ປຸ່ນຊົງສະເດັດໄປເຖິງ ນະຄອນ ຫລວງວຽງຈັນ ເມື່ອຄືນວັນອັງຄານ ວານນີ້ເພື່ອທຳການຢ້ຽມຢາມ ແລະເຮັດວຽກໄປພ້ອມ ເປັນເວລາ 4 ມື້ພ້ອມກັບເຈົ້າຟ້າຍິງ MAKO ພະທິດາວັຍ 18 ພັນສາຂອງພະອົງ ເຈົ້າຟ້າຊາຍAKISHINO ແລະພະທິດາ ຊົງມີກຳນົດເຂົ້າຢ້ຽມຢາມປະທານປະເທດລາວທ່ານຈູມມະລີ ໄຊຍະສອນຢູ່ທີ່ຫໍຄຳໃນມື້ນີ້ ແລະຊົງມີລາຍ ການໄປຊົມງານວາງສະແດງອຸປະກອນ ການກະເສດແຫ່ງນຶ່ງ ໃນວັນພະຫັດມື້ອື່ນ ທັງສອງພະອົງ ຈະຊົງອອກເດີນທາງໄປຍັງແຂວງຫລວງນຳທາ ທາງພາກເໜືອຂອງລາວ ຊຶ່ງຢູ່ທີ່ນັ້ນເຈົ້າຟ້າຊາຍ AKISHINO ຈະຊົງທຳການຄົ້ນຄວ້າ ສ່ວນພະອົງກ່ຽວກັບໄກ່ປ່າເພື່ອສຶກສາເບິ່ງວ່າ ໄກ່ປ່າມີສ່ວນໃນການນຳເອົາເຊື້ອພະຍາດ ເຊັ່ນໄຂ້ຫວັດນົກນັ້ນ ມາແຜ່ຜາຍໃສ່ມະນຸດຫລືບໍ່? ການສະເດັດປະພາດ ສປປ ລາວຂອງເຈົ້າຟ້າຊາຍຍີ່ປຸ່ນຄັ້ງນີ້ ແມ່ນຕິດຕາມມາ ລຸນຫລັງການໄປຢ້ຽມຢາມຍີ່ປຸ່ນ 4 ມື້ຢ່າງເປັນທາງການ ຂອງປະທານປະເທດລາວເມື່ອຕົ້ນເດືອນນີ້ ຊຶ່ງການແລກປ່ຽນ ການຢ້ຽມ ຢາມກັນ ໃນຄັ້ງນີ້ແມ່ນເປັນຂີດໝາຍຄົບຮອບ 55 ປີ ຂອງສັມພັນທະພາບລະຫວ່າງປະ ເທດລາວກັບຍີ່ປຸ່ນ ເຈົ້າຟ້າຊາຍ AKISHINO ຊົງມີກຳນົດເດີນທາງກັບຄືນປະເທດຍີ່ປຸ່ນໃນມື້ວັນເສົາ ຈະມານີ້ ປະທານາທິບໍດີ ສະຫະຣັດ ທ່ານ BARACK OBAMAໄດ້ລົງນາມ ໃນຮ່າງກົດ ໝາຍປະຕິຮູບ ຣະບົບຮັກສາສຸຂພາບ ໃຫ້ເປັນ ກົດໝາຍຂອງສະຫະຣັດ ໃນວັນອັງຄານວານນີ້ ທີ່ບັງຄັບໃຫ້ ມີການສນອງ ປະກັນພັຍສຸຂພາບໃຫ້ແກ່ຊາວອະເມຣິກັນເກືອບທຸກໆຄົນເປັນເທື່ອ ທຳອິດ ໃນລະຫວ່າງ ພິທີລົງນາມທີ່ທຳນຽບຂາວ ນັ້ນ ທ່ານ OBAMA ເວົ້າວ່າ ກົດໝາຍສະບັບນີ້ ຈະຖືກຍຶດໝັ້ນເປັນຫລັກແກນກາງວ່າ ທຸກໆຄົນ ຄວນຈະມີ ຄວາມໝັ້ນຄົງ ຂັ້ນພື້ນຖານໃນດ້ານການຮັກສາສຸຂພາບ ຂອງພວກເຂົາເຈົ້າ ຮອງປະທານາທິບໍດີ ສະຫະຣັດ ທ່ານJOE BIDEN ເອີ້ນໂອກາດນີ້ວ່າ ເປັນວັນປະວັດ ສາດ ຮ່າງກົດໝາຍມູນຄ່າ 940ພັນລ້ານໂດລາ ສະບັບນີ້ ຈະຂຍາຍ ການປະກັນພັຍ ສຸຂພາບ ໃຫ້ແກ່ ຊາວອະເມຣິກັນ 32ລ້ານຄົນ ຊຶ່ງໃນປັດຈຸບັນ ຍັງບໍ່ທັນມີ ປະກັນພັຍ ດັ່ງກ່າວນີ້ເທື່ອ ການຊຸກຍູ້ໃຫ້ມີການປະຕິຮູບດັ່ງກ່າວ ໄດ້ພາໃຫ້ເກີດ ການອະພິປາຍກັນ ຢ່າງເຜັດຮ້ອນໃນທົ່ວສະຫະຣັດ ແລະໄດ້ຮັບການຄັດຄ້ານ ຈາກພັກຣີພັບບຣິກັນທີ່ເວົ້າວ່າແຜນການນີ້ແພງໂພດ ແລະເປັນການແຊກແຊງ ໂດຍບໍ່ຈຳເປັນ ຂອງຣັຖບານເຂົ້າໄປໃນ ການຕັດສິນໃຈ ໃນດ້ານການແພດ ຂອງສ່ວນບຸກຄົນ ອົງການອະນາມັຍ ໂລກກ່າວວ່າ ເຖິງແມ່ນໄດ້ມີການ ດຳເນີນ ຄວາມພະຍາຍາມຕໍ່ຕ້ານວັນນະໂຣກ ຫຼື TB ກໍຈິງແຕ່ນຶ່ງສ່ວນສາມ ຂອງປະຊາກອນໂລກ ກໍຍັງຕິດເຊື້ອວັນນະໂຣກຢູ່ ໃນປັດຈຸບັນ ແລະ10% ຂອງຈຳນວນດັ່ງກ່າວ ຈະລົ້ມປ່ວຍຫລື ແຜ່ເຊື້ອ ໃຫ້ລະບາດອອກໄປຕື່ມ ວັນພຸດມື້ນີ້ ເປັນວັນຕໍ່ຕ້ານວັນນະໂຣກຂອງໂລກແລະອົງ ການອະນາມັຍໂລກຂອງ ສະຫະປະຊາຊາດ ກ່າວວ່າ ໂຣກດັ່ງກ່າວ ໄດ້ແຜ່ຣະບາດໄວຂຶ້ນ ຢູ່ໃນເຂດເອເຊັຽຕາເວັນອອກສຽງໃຕ້ ອົງການ ອະນາມັຍໂລກ ເວົ້າວ່າ ເຖິງແມ່ນໄດ້ມີຄວາມກ້າວໜ້າໃນການຕໍ່ຕ້ານວັນນະໂຣກ ຢູ່ໃນ 11 ປະເທດ ທີ່ປະກອບເປັນ ຂົງເຂດເອເຊັຽຕາເວັນອອກສຽງໃຕ້ກໍຈິງ ແຕ່ໂຣກດັ່ງກ່າວ ກໍຍັງເປັນເຫດ ເຮັດໃຫ້ມີຜູ້ເສັຽຊີວິດ5 ແສນຄົນ ໃນແຕ່ລະປີ ຢູ່ທີ່ນັ້ນ ອົງການອະນາມັຍ ໂລກ ໄດ້ຊີ້ໃຫ້ເຫັນເຖິງເຊື້ອວັນນະໂຣກ ທີ່ດື້ຢາວ່າ ເປັນສິ່ງທີ່ສ້າງ ຄວາມວິຕົກກັງວົນໃຫ້ແກ່ຂົງເຂດ ແລະເວົ້າວ່າ ນຶ່ງໃນນັ້ນ ກໍແມ່ນເຊື້ອວັນນະໂຣກທີ່ດື້ຢາຢ່າງແຮງຊຶ່ງໄດ້ມີ ການພົບເຫັນ ໃນບັງກລາແດັສ ອິນເດັຽ ອິນໂດເນເຊັຽ ແລະປະເທດໄທ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ